Foto: Huffington Post O‘zbekiston Respublikasi prezidenti tomonidan “Axborot texnologiyalari va kommunikatsiyalari sohasini yanada takomillashtirish chora-tadbirlari to‘g‘risida”gi farmoni imzolandi. Hujjat bilan 2018 yil 1 iyundan tadbirkorlik sub’yektlari tovarlar, ishlar (xizmatlar) eksport qilinganligi uchun eksport shartnomasi tuzmasdan va bank komissiyasi undirilmasdan internet tarmog‘idagi elektron savdo maydonchalari orqali tovarlar, ishlar (xizmatlar) eksportini amalga oshirish huquqiga ega bo‘ladi. Bunda O‘zbekiston Respublikasi Vazirlar Mahkamasi tomonidan belgilanadigan ro‘yxat bo‘yicha ayrim tovarlar mazkur tartibdan mustasno.